CELEX: C2004/094/39
Language: da
Date: 2004-04-17 00:00:00
Title: Sag C-46/04: Anmodning om præjudiciel afgørelse forelagt ved kendelse afsagt den 6. november 2003 af Corte Suprema di Cassazione i sagen ARO Tubi Trafilerie mod Ministero dell'Economia e delle Finanze.

17.4.2004   
            
            
               DA
            
            
               Den Europæiske Unions Tidende
            
            
               C 94/19
            
         Anmodning om præjudiciel afgørelse forelagt ved kendelse afsagt den 6. november 2003 af Corte Suprema di Cassazione i sagen ARO Tubi Trafilerie mod Ministero dell'Economia e delle Finanze.
   (Sag C-46/04)
   (2004/C 94/39)
   Ved kendelse afsagt den 6. november 2003, indgået til Domstolens Justitskontor den 6. februar 2004,
   har Corte Suprema di Cassazione i sagen ARO Tubi Trafilerie mod Ministero dell'Economia e delle Finanze forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal Rådets direktiv 69/335/EØF (1) om kapitaltilførselsafgifter, som ændret ved direktiv 73/80/EØF (2) og 85/303/EØF (3), fortolkes således, at det er til hinder for opkrævning af et proportionalt registreringsgebyr ved en fusion ved inkorporering, når hele kapitalen ejes ikke af det inkorporerende selskab, men af det inkorporerede selskab, særligt ud fra det synspunkt, at der i dette særlige tilfælde kan være tale om en begrænsning af de frie kapitalbevægelser?
   
      (1)  EFT L 249 af 3.10.1969 s. 25.
   
      (2)  EFT L 103 af 18.4.1973, s. 15.
   
      (3)  EFT L 156 af 15.6.1985, s. 23.